આ બાબતે માહિતી આપતાં સ્થાનિક વેપારી રવજી ગાલાએ મિડ-ડે LOCALને કહ્યું હતું કે ‘અહી કિંગ્સ સર્કલ બ્રિજ નીચે ભિખારીઓએ પોતાનું સામ્રાજ્ય ઊભું કર્યું છે. અહીં ખાવું-પીવું-રહેવું અને ગંદકી કરવી એ જ મંત્ર છે આ ભિખારીનો. બ્રિજ નીચેથી પસાર થતાં ગંદી વાસથી માથું દુખી આવે છે. અહીં બ્રિજ નીચેથી પસાર થતી યુવતીઓ-મહિલાઓને તેઓ ખરાબ નજરે જોતા રહેતા હોય છે. સુધરાઈ અહીં કોઈ બ્યુટિફિકેશનનું કામ નથી કરતી. આવું કરે તો આ લોકો અહીંથી હટી શકે. તક મળે તો આ લોકો ચોરી કરવાનું પણ ચૂકતા નથી. અહીં તેઓ ક્રિકેટ પણ બેરોકટોક રમતા હોય છે, જેને કારણે કોઈ વ્યક્તિને બૉલ વાગી જાય તો ગંભીર રીતે જખમી પણ થઈ શકે છે. એ ઉપરાંત આ લોકો જુગાર રમતા પણ અવારનવાર જોવા મળે છે. આ લોકોને જો વહેલી તકે હટાવવામાં નહીં આવે તો તેઓ પોતાનો અડ્ડો જમાવી લેશે. સુધરાઈ કે પોલીસ આની સામે કેમ કોઈ નક્કર પગલાં નથી લેતી એ સમજાતું નથી. તેઓ ચાહે તો આને જડમૂળથી ઉખાડીને ફેંકી શકે છે. લાગે છે કોઈ દુર્ઘટના પછી સુધરાઈ કે પોલીસની આંખ ખૂલશે.’